OpenLLM-France/wikimedia huggingface dataset:
# Chuzhou

Chuzhou (txinera sinplifikatuz: 滁州; pinyineraz: Chúzhōu), Anhui probintzian kokatua. Guztira, 4.439.000 biztanle inguru dauzka eta 13.300 kilometro karratuko azalera.

## Inguru naturala eta kokapena

Prefektura mailako Chuzhou hiriaren mugakideak honakoak dira: Bengbu iparraldean, Jiangsu probintzia ekialdean, Huainan ipar-mendebaldean, Hefei mendebaldean, eta Chaohu hegoaldean.

## Banaketa administratiboa

* Langya Barrutia (琅琊区; Lángyá Qū)
* Nanqiao Barrutia (南谯区; Nánqiáo Qū)
* Tianchang Hiria (天长市; Tiāncháng Shì)
* Mingguang Hiria (明光市; Míngguāng Shì)
* Quanjiao Konderria (全椒县; Quánjiāo Xiàn)
* Lai'an Konderria (来安县; Láiān Xiàn)
* Dingyuan Konderria (定远县; Dìngyuǎn Xiàn)
* Fengyang Konderria (凤阳县; Fèngyáng Xiàn)

## Klima

Datu klimatikoak (Chuzhou (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6.6 | 8.5 | 13.1 | 20.2 | 25.6 | 28.7 | 31.5 | 31.5 | 27.1 | 22.0 | 15.6 | 9.6 | 20 |
| Batez besteko tenperatura minimoa (°C) | -1.2 | 0.6 | 4.6 | 10.7 | 16.1 | 20.7 | 24.3 | 23.9 | 19.1 | 13.1 | 6.4 | 0.8 | 11.6 |
| Pilatutako prezipitazioa (mm) | 35.6 | 46.5 | 78.1 | 71.3 | 86.3 | 176.3 | 207.5 | 128.4 | 83.0 | 61.9 | 55.4 | 24.3 | 1054.6 |
| Prezipitazio egunak (≥ 0.1 mm) | 7.7 | 8.3 | 11.6 | 9.7 | 10.1 | 11.8 | 13.0 | 10.9 | 8.9 | 8.3 | 7.0 | 5.2 | 112.5 |
| Iturria: Weather China ||||||||||||||

## Ikus, gainera

* Anhui probintziaren banaketa administratiboa

## Kanpo estekak

* (Txineraz) Chuzhouko gobernuaren webgunea.
* Datuak: Q114045
* Multimedia: Chuzhou / Q114045
# Chuí

Chuí Brasilgo udalerri bat da, Rio Grande do Sul estatuan kokatua. 6.262 biztanle ditu 201,18 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q665968
* Multimedia: Chuí / Q665968
# Chuxiong Yi Prefektura autonomoa

Chuxiong Yi Prefektura autonomoa (txinera sinplifikatuz: 楚雄彝族自治州; pinyineraz: Chǔxióng Yízú Zìzhìzhōu), Yunnan probintzian kokatutako Prefektura autonomoa da. Guztira, 2.684.000 biztanle inguru dauzka 2007ko erroldaren arabera eta 28.436,9 kilometro koadroko azalera.

## Banaketa administratiboa

* Chuxiong Hiria (楚雄市 Chǔxióng Shì)
* Yuanmou Konderria (元谋县 Yuánmóu Xiàn)
* Nanhua Konderria (南华县 Nánhuá Xiàn)
* Mouding Konderria (牟定县 Móudìng Xiàn)
* Wuding Konderria (武定县 Wǔdìng Xiàn)
* Dayao Konderria (大姚县 Dàyáo Xiàn)
* Shuangbai Konderria (双柏县 Shuāngbǎi Xiàn)
* Lufeng Konderria (禄丰县 Lùfēng Xiàn)
* Yongren Konderria (永仁县 Yǒngrén Xiàn)
* Yao'an Konderria (姚安县 Yáo'ān Xiàn)

## Ikus, gainera

* Yunnan probintziaren banaketa administratiboa

## Kanpo estekak

* (Txineraz) Chuxiong Yi Prefektura autonomoko gobernuaren webgunea.
* Datuak: Q999163
* Multimedia: Chuxiong Yi Autonomous Prefecture / Q999163
# Chuvisca

Chuvisca Brasilgo udalerri bat da, Rio Grande do Sul estatuan kokatua. 4.597 biztanle ditu 220,471 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q921983
* Multimedia: Chuvisca / Q921983
# Chuza!

Chuza! albisteak promozionatzeko galizierazko gizarte-sare bat izan zen. 2006ko otsailaren 20tik 2010eko uztailaren 25era izan zen funtzionamenduan.

## Historia

Berto Yáñez izan zen bere sortzailea, Menéameren softwaretik abiatuz.

## Erreferentziak

* ↑ (Galizieraz) Chuza fecha definitivamente, Diário Liberdade, 2010eko uztailaren 24a

## Ikus, gainera

* Zabaldu.com

## Kanpo estekak

* (Galizieraz) Chuza!ren webgunea
* Datuak: Q3328402
* Multimedia: Chuza! / Q3328402
# Coppock (Iowa)

Coppock Iowako hiri bat da. Henry konderrian kokatua dago. 2010ean 47 biztanle zituen, 0,60 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q1933931
* Multimedia: Coppock, Iowa / Q1933931
# Coppull

Coppull, Ingalaterrako ipar-mendebaldean dagoen udalerri bat da, Lancashire konderrian.
2021ean 8.300 biztanle zituen.
* Datuak: Q2049676
* Multimedia: Coppull / Q2049676
# Coppélia

Coppélia hiru ekitalditan egindako ballet lan sentimental eta komikoa da. Sortu zenetik eragin handia izan du. Balleta 1870eko maiatzaren 25ean estreinatu zen Parisko Operan.

## Historia

Arthur Saint-Léonen koreografia originala du, Saint-Léon eta Charles Nuitterren ballet libreto baterako eta musika Léo Delibesena da. E. T. A. Hoffmannen narrazio makabro batean oinarrituta dago: Der Sandmann (Hondarrezko gizona) izenburukoa, 1815ean argitaratua. Balleta 1870eko maiatzaren 25ean estreinatu zen Parisko Operan, Giuseppina Bozzachi rol nagusian zela. Bere lehen arrakastak Frantzia-Prusia Gerrak eta Parisko setioak eten zituzten, baina laster Opéra Garnierren ballet interpretatuena izatera pasa zen. Ballet lan honetan eraginena izan zuten, nolabait, XVIII. mendearen amaierako eta XIX. mendearen hasierako herriz herriko ikuskizun ibiltariak zeren eta haietan askotan automata mekanikoak erakusten baitzituzten.

## Argumentua

Saint-Léon eta Nuittierrek osatutako taldeak aurretik ere lortu zuen arrakasta La Source balletarekin (1860), non Delibesek musikaren zati batekin lagundu zuen. Argumentuak asmatzaile misteriotsu eta zurbil bati buruz dihardu, Coppélius doktoreari buruz, alegia. Gizonak benetako tamainako panpina dantzaria asmatu du. Hain da errealista Franz, herriko gazte bat hartaz maitemintzen dela, bere benetako maitasuna, Swanilde, alde batera utzirik. Bigarren ekitaldian Swanildek mutilari bere eromena erakusten dio; horretarako panpina bat bezala jantzi eta bizia hartu nahi duen pertsonaia asmatzen du. Hirugarren ekitaldian Swanilden eta Franzen ezkontza prestatzen ari da baina doktoreak kalte ordainketa bat eskatzen du. Swanildek barkamena eskatuko dio eta gazteluaren jaunak dirua emango dio. Ondoren ezkontza burutzen eta ospatzen da.
Mary Shelleyren Frankenstein eleberriak zientzialariaren gaiaren bizitza emaile gisa alde iluna irudikatzen bazuen, Coppéliak alde arina erakusten du. Giselle nekazarien herri batean gertatzen den tragedia bat bada, Coppélia eszenatoki bereko komedia bat da. Franzen zatiak travesty moduan dantzatu zen (era gehiegizkoan barrea eragiteko) eta Parisko Jockey Clubeko gizonezko kideei gustatu zitzaien konbentzio hori. Ondorioz, Parisen mantendu zen Bigarren Mundu Gerrara arte.

## Pertsonaia nagusiak

Hauek dira nagusiak: Swanilda eta Franz gazteak, Coppelius doktorea eta bere automata "Coppelia", Franz eta Swanildaren lagunak.

## Erreferentziak

* ↑ https://www.ecured.cu/Ballet_Coppelia
* ↑ https://www.danzaballet.com/ballet-coppelia/
* ↑ https://classicmusica.blogspot.com/2008/03/el-ballet-copplia.html

## Ikus, gainera

* 815 Coppelia

## Kanpo estekak

* Lan osoaren bideoa Parisko Operan.
* Datuak: Q831852
* Multimedia: Coppélia / Q831852
# Chilopselaphus

Chilopselaphus Gelechiidae familiako tximeleta genero bat da. Bere espezie tipoa Chilopselaphus fallax da.

## Espezieak

| Espeziea | Egoera |
| Chilopselaphus albella | daturik gabe |
| Chilopselaphus balneariellus | daturik gabe |
| Chilopselaphus ethicodes | daturik gabe |
| Chilopselaphus fallax | daturik gabe |
| Chilopselaphus neurophanes | daturik gabe |
| Chilopselaphus niphorrhoa | daturik gabe |
| Chilopselaphus numidellus | daturik gabe |

## Kanpo estekak

* Datuak: Q5099173
* Espezieak: Chilopselaphus
# Chilopionea

Chilopionea Crambidae familiako tximeleta genero bat da. Bere espezie tipoa Chilopionea postcuneifera da.

## Espezieak

| Espeziea | Irudia | Egoera |
| Chilopionea postcuneifera | | daturik gabe |

## Kanpo estekak

* Datuak: Q5099169
# Clifford Husbands

Clifford Straughn Husbands (1926ko abuztuaren 5a – 2017ko urriaren 11) barbadostar epaile eta politikaria izan zen. Barbadosko 6. gobernadore orokorra izan zen 1996tik 2011ra.
Zuzenbidea ikasi zuen Ingalaterran, eta abokatu aritu zen han, Barbadosera itzuli eta epaile izan aurretik.
Barbadoseko seigarren gobernadore nagusia izan zen 1996tik 2011ra. Nita Barrow hil ondoren izendatu zuten karguan aritzeko, eta 2011n erretiratu zen. Agintaldi luzeagoko gobernadorea izan zen. 91 urterekin hil zen bihotzekoak jota.
# Clifford Odets

Clifford Odets (Filadelfia, 1906ko uztailaren 18a - Hollywood, 1963ko abuztuaren 14a) Estatu Batuetako antzezle eta antzerkigilea. Antzezle moduan hasi zen lanean antzerkian, eta geroago antzerki-lanak idazten hasi zen. Gizartearen kritika izan zen haren lanen ezaugarri nabarmenena, eta 1930 ondoko urteetako idazle kritiko nagusietakoa izan zen Estatu Batuetan. Lan aipagarrienak: Waiting for Lefty (1935, Leftyren zain), Awake and Sing (1935, Iratzar zaitez eta kanta ezazu), Golden Boy (1937, Urrezko mutila), The Big Knife (1949), The Country Girl (1950). Odetsen zenbait lan zinemarako moldatu dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q734944
* Multimedia: Clifford Odets / Q734944
# Clifford Shull

Clifford Glenwood Shull (Pittsburg, Pennsylvania, 1915eko irailaren 23a - 2001eko martxoaren 31) estatubatuar fisikaria izan zen.
Carnegie Institutuan (gaur egun, Carnegie Mellon Unibertsitatea) egin zituen ikasketak, eta 1937an graduatu ondoren, New Yorkeko Unibertsitatean sartu zen, eta doktoregoa eskuratu zuen 1941ean. Ondoren, Texas Company (Texaco) konpainiaren laborategian hasi zen lanean, eta gerra ondoren, Oak Ridge Laborategi Nazionalean (Tennessee) sartu zen. Bere lan-jarduera nagusia, dena den, Massachusettseko Teknologia Institutuan eraman zuen aurrera; hango fisika nuklearreko irakasle izan zen, eta neutroien barreiadurari buruzko garrantzizko ikerketak egin zituen, gai baten barruko atomoen kokagunea zein den ezagutzeko oso baliagarriak. Ikerketa horietarako lehen urratsak 40ko hamarraldiaren amaieran egin zituen, Oak Ridgen. 1946tik 1955era bitartean, eta Ernest Wollan lankidearekin batera, atomoaren egitura aztertzeko tresnak prestatzen jardun zuen, eta 1948an beirazko difraktometro bat osatu zuten; horren bidez fisiozko erreaktore batek igortzen zituen neutroien artean lastertasun jakin batean mugitzen zirenak bereiz zitezkeen. 1956. urtean, Massachussetseko Teknologia Institutuan, esperimentaziorako lehenengo erreaktorearen programa zientifikoaren zuzendari izendatu zuten; kargu hartan zen bitartean, oinarrizko lanak egin zituen neutroien optikari buruz, eta beiren terferometroa asmatu zuen; 1986an hartu zuen erretiroa. 1994an Fisikako Nobel saria jaso zuen, Bertram N. Brockhouse zientzialariarekin batera, neutroien barreiaduraren inguruko tekniketan egindako lanengatik. Ikerketa horien bidez, aurrerapen handiak egin ahal izan dira materiaren egituraren ezaguerari dagokionez, eta aplikazio zabala dute industrian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q201506
* Multimedia: Clifford Shull / Q201506
# Clifford (Indiana)

Clifford Indianako herri bat da. Bartholomew konderrian kokatua dago. 2010ean 233 biztanle zituen, 0,27 kilometro koadrotan banatuta.

## Ikus, gainera

* Bartholomew konderria

## Kanpo estekak

* Datuak: Q2856336
* Multimedia: Clifford, Indiana / Q2856336
# Cliffordita

Cliffordita oxido motako minerala da.

## Ezaugarriak

Cliffordita oxido mineralaren formula kimikoa hau da: ${\ce {(UO2)Te4+3O7}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Cliffordite: Mineral information, data and localities.» www.mindat.org (Noiz kontsultatua: 12-05-2019).
# Cliffsend

Cliffsend, Ingalaterrako hego-mendebaldeko kostaldean dagoen udalerri bat da, Kent konderrian.
2011n 1.822 biztanle zituen.
* Datuak: Q2287962
* Multimedia: Cliffsend / Q2287962
# Clifford (Ipar Dakota)

Clifford Ipar Dakotako hiri bat da. Traill konderrian kokatua dago. 2010ean 44 biztanle zituen, 0,37 kilometro koadrotan banatuta.

## Ikus, gainera

* Traill konderria

## Kanpo estekak

* Datuak: Q1907401
* Multimedia: Clifford, North Dakota / Q1907401
# Clifford (Michigan)

Clifford Michigango herri bat da. Lapeer konderrian kokatua dago. 2010ean 324 biztanle zituen, 3,91 kilometro koadrotan banatuta.

## Ikus, gainera

* Lapeer konderria

## Kanpo estekak

* Datuak: Q2322591
# Clifford D. Simak

Clifford Donald Simak (Millville, Wisconsin, 1904ko abuztuaren 3a – Minneapolis, Minnesota, 1988ko apirilaren 25a) estatubatuar zientzia-fikziozko eleberrigilea izan zen.
Wisconsin-Madisongo Unibertsitatean ikasi zuen eta graduatu ondoren 1929ra arte eskola publikoetan irakasle aritu zen. Ondoren, Mendebalde Ertainako hainbat egunkaritan lan egin zuen, bereziki Minneapolis Star and Tribune egunkarian.
Zientzia-fikzioaz interesatu zen umetan H. G. Wellsen lanak irakurtzean. 1931ko abenduan argitaratu zuen lehen aldiz historia bat zientzia fikziozko aldizkarietan. Bere eleberriengatik hiru Hugo Sari eta Nebula Sari bat jaso zituen.
Bere eleberriak landako eszenatoki bukolikoetan kokatzen dira eta pertsonaiak indibidualistak izan ohi dira. Robotak eta txakurrak nortasunez beteta daude. Istorioek bilaketa edo misio bat garatu ohi dute.

## Lanak
### Eleberriak

* Cosmic engineers (1939)
* Hobbies (1946)
* Time and again (195
* City (1952)
* Ring around the sun (1953)
* Time is the simplest thing (1961)
* Way station (1963)
* They walked like men (1963)
* Strangers in the universe (1964)
* All flesh is grass (1965)
* Why call them back from heaven? (1967)
* The werewolf principle (1967)
* Our children's children (1973)
* Shakespeare's planet (1976)
* A heritage of stars (1977)
* Highway of eternity (1986)
* All flesh is grass (2000)

### Ipuin bilduma

* Worlds without End (1967)
* Datuak: Q294625
* Multimedia: Clifford D. Simak / Q294625
# Clifford Dupont

Clifford Walter Dupont (Londres, 1905eko abuztuaren 6a - Salisbury, 1978ko ekainaren 28a) rhodesiar politikaria izan zen. Rhodesiako lehendabiziko presidentea izan zen 1970etik 1976ra.
Londresen jaio zen eta zuzenbidea ikasi zuen Cambridgeko Unibertsitatean. Bigarren Mundu Gerran Afrikako iparraldeko artilleriako ofizial gisa parte hartu zuen. Hego Rhodesia 1947an bisitatu zuen lehen aldiz, eta gero hara joan zen, baserri bat martxan jarri zuen lekura.
Politikan 1958an sartu zen eta Rhodesiako Fronteko kide izan zen. 1964an, Ian Smithi boterera iristen lagundu zion eta Smithek lehen ministrorde izendatu zuen. Dupont Rhodesiaren aldebakarreko independentzia aldarrikapenaren sinatzaileetako bat izan zen 1965eko azaroaren 11n, nahiz eta aldarrikapenak ez zuen nazioarteko aitorpenik jaso. 1970ean errepublika aldarrikatu zen eta parlamentuak Dupont presidente aukeratu zuen. 1976an dimisioa eman zuen osasun arrazoiengatik.
# Clady (Derry konderria)

Clady (irlanderaz: Carraig Ceasail) Ipar Irlandako udalerri bat da, Derry konderrian dagoena. 2001ko erroldaren arabera 1.287 biztanle zituen.

## Kanpo estekak

* Datuak: Q5124979
* Multimedia: Clady, County Londonderry / Q5124979
# Cladotheria

Cladotheria ugaztun talde bat da. Bere barruan Dryolestoidea, Peramuridae eta Zatheria daude.

## Kanpo estekak

* Datuak: Q766050
* Multimedia: Cladotheria / Q766050
# Cladich

Cladich, Eskoziako gaeleraz: An Cladach, Eskoziako etxalde bat da, Argyll eta Bute konderrian.

## Kanpo estekak

* Datuak: Q5124925
* Multimedia: Cladich / Q5124925
# Cladophantis

Cladophantis Oecophoridae familiako tximeleta genero bat da. Bere espezie tipoa Cladophantis xylophracta da.

## Espezieak

| Espeziea | Egoera |
| Cladophantis pristina | daturik gabe |
| Cladophantis spilozeucta | daturik gabe |
| Cladophantis xylophracta | daturik gabe |

## Kanpo estekak

* Datuak: Q13860230
* Espezieak: Cladophantis
# Cornetu

Cornetu Errumaniako udalerri bat da, Ilfov konderrian. 7.389 biztanle ditu, 17,12 kilometro koadroko azaleran banatuta.

## Herriak

Udalerrian honako herriak daude:
Cornetu $^{(en)}$ Buda $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1572924
# Cornereva

Cornereva Errumaniako udalerri bat da, Caraș-Severin konderrian. 2.707 biztanle ditu, 400 kilometro koadroko azaleran banatuta.

## Herriak

Udalerrian honako herriak daude:
Cornereva $^{(en)}$ Arsuri $^{(en)}$ Bogâltin $^{(en)}$ Bojia $^{(en)}$ Borugi $^{(en)}$ Camena $^{(en)}$ Cireșel $^{(en)}$ Costiș $^{(en)}$ Cozia $^{(en)}$ Cracu Mare $^{(en)}$ Cracu Teiului $^{(en)}$ Dobraia $^{(en)}$ Dolina $^{(en)}$ Gruni $^{(en)}$ Hora Mare $^{(en)}$ Hora Mică $^{(en)}$ Ineleț $^{(en)}$ Izvor $^{(en)}$ Lunca Florii $^{(en)}$ Lunca Zaicii $^{(en)}$ Mesteacăn $^{(en)}$ Negiudin $^{(en)}$ Obița $^{(en)}$ Pogara $^{(en)}$ Pogara de Sus $^{(en)}$ Poiana Lungă $^{(en)}$ Prisăcina $^{(en)}$ Prislop $^{(en)}$ Ruștin $^{(en)}$ Scărișoara $^{(en)}$ Strugasca $^{(en)}$ Studena $^{(en)}$ Sub Crâng $^{(en)}$ Sub Plai $^{(en)}$ Topla $^{(en)}$ Țațu $^{(en)}$ Zănogi $^{(en)}$ Zbegu $^{(en)}$ Zmogotin $^{(en)}$ Zoina $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426003
# Corneville-la-Fouquetière

Corneville-la-Fouquetière Frantziako udalerria da, Eure departamenduan dagoena, Normandia Garaia eskualdean. 2013an 120 biztanle zituen.

## Demografia
### Biztanleria

2007an Corneville-la-Fouquetière udalerrian erroldatutako biztanleak 101 ziren. Familiak 40 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 4 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 38 familiaren etxebizitza nagusia ziren, 6 bigarren erresidentzia ziren eta 2 hutsik zeuden. Etxebizitza guzti hauek 47etxeak ziren. 38 etxebizitza nagusietatik 29 bere jabearen bizilekua ziren, 8 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 10 etxek lau zituzten eta 23 etxek bost zituzten. 27 etxek euren parking plaza propioa zuten azpian. 20 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Corneville-la-Fouquetière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 8 | 60-64 | 0 |
| 0 | 55-59 | 4 |
| 4 | 50-54 | 0 |
| 8 | 45-49 | 4 |
| 4 | 40-44 | 4 |
| 0 | 35-39 | 8 |
| 4 | 30-34 | 4 |
| 0 | 25-29 | 0 |
| 4 | 20-24 | 0 |
| 8 | 15-19 | 4 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 59 ziren, horien artean 50 aktiboak ziren eta 9 inaktiboak ziren. 50 pertsona aktiboetatik 44 lanean zeuden (24 gizon eta 20 emakume) eta 7 langabezian zeuden (3 gizon eta 4 emakume). 9 pertsona inaktiboetatik 3 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Corneville-la-Fouquetière udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1009132
* Multimedia: Corneville-la-Fouquetière / Q1009132
# Cornești

Cornești honakoa izan daiteke:
* Cornești (Dâmbovița)
* Cornești (Cluj)
# Cornersville (Tennessee)

Cornersville Ameriketako Estatu Batuetako inkorporatutako herri bat da. Marshall konderrian dago, Tennessee estatuan. 1.228 biztanle ditu, 16,213097 kilometro koadroko azaleran banatuta.

## Ikus, gainera

* Marshall konderrian

## Kanpo estekak

* Datuak: Q2087863
* Multimedia: Cornersville, Tennessee / Q2087863
# Cornesia

Cornesia Tortricidae familiako sits genero bat da. Bere espezie tipoa Cornesia ormoperla da.

## Espezieak

| Espeziea | Egoera |
| Cornesia arabuco | daturik gabe |
| Cornesia molytes | daturik gabe |
| Cornesia ormoperla | daturik gabe |

## Kanpo estekak

* Datuak: Q5171693
* Espezieak: Cornesia
# Cornești (Cluj)

Cornești Errumaniako udalerri bat da, Cluj konderrian. 1.325 biztanle ditu, 82,98 kilometro koadroko azaleran banatuta.

## Herriak

Udalerrian honako herriak daude:
Cornești $^{(en)}$ Bârlea $^{(en)}$ Igriția $^{(en)}$ Lujerdiu $^{(en)}$ Morău $^{(en)}$ Stoiana $^{(en)}$ Tiocu de Jos $^{(en)}$ Tiocu de Sus $^{(en)}$ Tioltiur $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5067667
* Multimedia: Cornești, Cluj / Q5067667
# Conversano

Conversano Italiako udalerri bat da. Bariko probintzian kokatuta dago, Apulia eskualdean. 25.779 biztanle ditu, 128,42 kilometro koadroko azaleran banatuta.

## Mugakideak

Conversanok honako udalerri hauekin egiten du muga:
Castellana Grotte Mola di Bari Polignano a Mare Putignano Rutigliano Turi Casamassima

## Kanpo estekak

* Datuak: Q51825
* Multimedia: Conversano / Q51825
# Convention Centre Dublin

Convention Centre Dublin (euskaraz: «Dublingo Biltzar-Zentroa») Irlandako Errepublikako Dublin hirian dagoen biltzar-jauregi bat da. Liffey ibaiaren iparraldeko ertzean eta Samuel Beckett zubiaren alboan kokatua dago, Dublingo portutik oso hurbil.
2010eko irailean ireki zen, Kevin Roche irlandar jatorriko estatubatuar arkitektoak diseinatu zuelarik.

## Iruditegia

* Eraikinaren ikuspegi orokorra.

## Kanpo estekak

* Convention Centre Dublin biltzar jauregiaren webgunea (Ingelesez)
* Datuak: Q3916709
* Multimedia: The Convention Centre Dublin / Q3916709
# Convair Model 118

Convair Model 118 ConvAirCar (izen osoa Hall Flying Automobile) auto hegalari prototipoa izan zen. Kontsumitzaile orokorrentzat pentsatua, bi prototipo eraiki ziren eta hegan egin zuten. Lehen prototipoa galdu egin zen, erregairik gabe geratu eta gero izan zuen lur hartze baten ondorioz. Ondoren, bigarren prototipoa berreraiki zen aireontzi kaltetutik eta hegan egin zuen. Ordurako, proiekturako gogo gutxi zegoen eta handik gutxira amaitu zen programa.

## Erreferentziak

* ↑ Yenne, Bill, 1949-. (1990). The world's worst aircraft. Dorset Press ISBN 0-88029-490-6. PMC 23289194. (Noiz kontsultatua: 2020-12-20).

## Kanpo estekak

* Datuak: Q5166108
* Multimedia: Convair Model 118 / Q5166108
# Convent (Louisiana)

Convent Ameriketako Estatu Batuetako erroldak esleitutako leku bat da. St. James parrokian dago, Louisiana estatuan. 483 biztanle ditu, 13,806834 kilometro koadroko azaleran banatuta.

## Ikus, gainera

* St. James parrokia

## Kanpo estekak

* Datuak: Q2996218
* Multimedia: Convent, Louisiana / Q2996218
# Convention (Parisko metroa)

Convention Parisko metroaren geltokia da, Paris udalerriko 15. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 12. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q630642
* Multimedia: Convention (Paris Metro) / Q630642